
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                                                                Bucureşti, 01.06.2010 

                                                   Pl-x 290/2010


     R A P O R T  
asupra propunerii legislative pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, trimisă cu adresa nr. Pl-x 290/2010 din 3 mai 2010, înregistrată sub nr.31/439 din 5 mai 2010.
Senatul, în calitate de primă Cameră  sesizată, a respins propunerea   legislativă în şedinţa din data de 26 aprilie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1305 din 13 noiembrie 2009.                                                                                                                                                                                                                                                                                                                                                          
Guvernul prin punctul de vedere transmis cu adresa nr. 192 din 25 ianuarie 2010 nu susţine adoptarea iniţiativei legislative deoarece prin modificarea art. 2 pct. 29 din Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, cu modificările şi completările ulterioare, ar fi foarte greu de realizat orice  fel de lucrări de construire sau reparaţie a unui imobil. De asemenea, cu privire la propunerea de modificare a limitelor amenzii în cazul săvârşirii repetate, „de două sau mai multe ori în decursul unei luni calendaristice”, a faptelor prevăzute de art. 3 alin. (1) lit. c) din Legea nr. 61/1991, se precizează că punerea în aplicare a unor astfel de prevederi nu este posibilă, deoarece agenţii constatatori se confruntă cu un impediment major, respectiv imposibilitatea verificării, cu operativitate, a săvârşirii de contravenţii repetate în perioada de referinţă. Soluţia propusă de iniţiator nu poate fi pusă în aplicare deoarece unităţile de poliţie nu beneficiază de dotarea necesară pentru a evidenţia caracterul de repetabilitate a faptelor contravenţionale.

Comisia pentru apărare, ordine publică şi siguranţă naţională a avizat negativ propunerea legislativă în şedinţa din 11 mai 2010.

Propunerea legislativă are ca obiect de reglementare modificarea şi completarea Legii nr. 61/1991 pentru sancţionarea faptelor de încălcarea unor norme de convieţuire socială, a ordinii şi liniştii publice, republicată, cu modificările şi completările ulterioare, în sensul introducerii unui nou interval orar de păstrare a liniştii locatarilor, respectiv 1300-1700 şi sporirea limitelor amenzii pentru unele dintre contravenţiile stabilite de această lege, dacă faptele au fost săvârşite de două sau mai multe ori în decursul aceleiaşi luni calendaristice.
În conformitate cu prevederile art. 61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă împreună cu propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimisă cu adresa nr. Pl-x 294/2010 din 3 mai 2010, înregistrată sub nr.31/443 din 5 mai 2010.

Membrii Comisiei juridice au examinat iniţiativele legislative menţionate mai sus în şedinţa din 2 iunie 2010. În urma analizării celor două iniţiative legislative, membrii Comisiei juridice au hotărât să reţină propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată (Pl-x 290/2010), ca fiind iniţiativă de bază, urmând ca pentru cealaltă iniţiativă legislativă să se întocmească raport de respingere, şi unele dintre propunerile pe care aceasta le conţine să fie considerate amendamente la propunerea legislativă propusă spre adoptare. 

La şedinţa Comisiei juridice, de disciplină şi imunităţi au fost prezenţi 15 deputaţi din totalul de 28 membri ai acesteia. 

La dezbaterea celor două iniţiative legislative au participat, în calitate de invitaţi din partea Ministerului Administraţiei şi Internelor, doamna Irina Alexe, secretar de stat şi domnul Ioan – Nicolae Căbulea, adjunct al şefului Departamentului Ordine şi Siguranţă Publică.    
În urma examinării celor două iniţiative legislative şi a opiniilor exprimate de către membrii Comisiei şi de către invitaţi, s-a hotărât, cu majoritate de voturi (1 vot împotrivă), să se propună plenului Camerei Deputaţilor, adoptarea propunerii legislative pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată (Plx 290/2010) cu amendamentele admise, care sunt redate în Anexa la prezentul raport. 

În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice. 

  


PREŞEDINTE,                                           SECRETAR,                                                                                                 

 

   


 Daniel BUDA                               Gabriel ANDRONACHE                                      

 Expert,
Roxana David









ANEXĂ  AMENDAMENTE ADMISE

	Nr.  crt.
	Legea nr. 61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice - Republicare
	Textul propunerii legislative
	Amendamente
	Motivare

	1. 
	
	LEGE pentru modificarea şi completarea Legii nr. 61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată

	LEGE privind modificarea şi completarea Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice

Autor: Comisia juridică

	Pentru respectarea exigenţelor de tehnică legislativă

	2. 
	
	Articol unic Legea nr. 61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată se modifică şi se completează după cum urmează:


	Art. I. - Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată în Monitorul Oficial al României, Partea I, nr. 387 din 18 august 2000, cu modificările şi completările ulterioare, se modifică şi se completează, după cum urmează:

Autor: Comisia juridică

	Pentru respectarea exigenţelor de tehnică legislativă

	3. 
	Art. 2
Constituie contravenţie săvârşirea oricăreia dintre următoarele fapte, dacă nu sunt comise în astfel de condiţii încât, potrivit legii penale, să fie considerate infracţiuni:
29. tulburarea liniştii locatarilor între orele 22,00-8,00, prin producerea de zgomote, larmă sau prin folosirea oricărui aparat, obiect ori instrument muzical la intensitate mare în localurile sau în sediile persoanelor juridice situate în imobile cu destinaţia de locuinţe sau în imediata vecinătate a acestora;

	1. 1. Articolul 2, pct. (29), se modifică şi se completează, având următorul conţinut:

„Tulburarea liniştii locatarilor în intervalele orare 22,00-8,00 şi 13,00-17,00, de către orice persoană prin producerea de zgomote, larmă sau prin folosirea oricărui aparat, obiect ori instrument muzical la intensitate mare în localurile sau în sediile persoanelor juridice, în locuinţele persoanelor fizice sau în oricare locaţie situată în imobile cu destinaţia de locuinţe sau în imediata vecinătate a acestora.”


	1. La articolul 2, punctul 29) se modifică şi va avea următorul cuprins:

„29. tulburarea liniştii locatarilor între orele  22,00-8,00 şi 13,00-14,00, de către orice persoană prin producerea de zgomote, larmă sau prin folosirea oricărui aparat, obiect ori instrument muzical la intensitate mare în localurile sau în sediile persoanelor juridice, în locuinţele persoanelor fizice sau în oricare alt loc din imobile cu destinaţia de locuinţe ori situat în imediata vecinătate a acestora.”

Autor: Daniel Buda


	Pentru respectarea exigenţelor de tehnică legislativă

	4. 
	Art. 3 Contravenţiile prevăzute la art. 2 se sancţionează după cum urmează:


	2. După litera c) a alineatului. (1), a art. 3, se introduce o nouă literă, litera c1), cu următorul conţinut:

„c1) cu amendă de la 1.000 lei la 3.000 lei, cele prevăzute la pct. 2, pct. 5)-7), pct. 10)-12), pct. 15), 17), 21), 22), 29), 291), 31) şi pct. 35), dacă au fost săvârşite de două sau mai multe ori în decursul unei luni calendaristice;”


	2. Se elimină 
Autor: Comisia juridică
	

	5. 
	Art. 4
   Sancţiunea închisorii contravenţionale poate fi aplicată minorilor numai dacă au împlinit vârsta de 16 ani; în acest caz limitele sancţiunii prevăzute în prezenta lege se reduc la jumătate.
   În cazul minorilor care nu au împlinit vârsta de 16 ani se aplică prevederile Legii privind regimul ocrotirii unor categorii de minori.
	
	3. Articolul 4 se abrogă.

Autor: Comisia juridică

	Amendament preluat din Plx 294/2010

	6. 
	Art. 5
   Dacă o persoană a săvârşit mai multe contravenţii, constatate prin acelaşi proces-verbal, în cazul în care pentru toate faptele sau numai pentru unele dintre ele s-a stabilit sancţiunea închisorii contravenţionale, se va aplica o singură sancţiune, care nu va putea depăşi 6 luni, iar dacă contravenientul este un minor care a împlinit 16 ani, sancţiunea aplicată nu va depăşi 3 luni.
	
	4. Articolul 5 se abrogă.

Autor: Comisia juridică
	Amendament preluat din Plx 294/2010

	7. 
	Art. 7
  Contravenţiile se constată de către primar, împuterniciţii acestuia, de către ofiţerii sau subofiţerii de poliţie ori de către ofiţerii, maiştrii militari, subofiţerii sau militarii din jandarmerie, angajaţi pe bază de contract.

	
	5. Alineatul 1 al articolului 7, se modifică şi va avea următorul cuprins:

„ Contravenţiile se constată de către primar, împuterniciţii acestuia, de către ofiţerii sau agenţii de poliţie ori de către ofiţerii, maiştrii militari şi subofiţerii din jandarmerie, precum şi, pentru faptele constatate în zona specifică de competenţă, de către poliţiştii de frontieră.”

Autor: Comisia juridică şi Comisia pentru apărare

	Amendament preluat din Plx 294/2010
Este necesară includerea poliţiştilor de frontieră în categoria agenţilor constatatori ai contravenţiilor prevăzute de Legea nr. 61/1991

	8. 
	Art. 10
   În cazul contravenţiilor pentru care legea prevede şi sancţiunea închisorii contravenţionale, dacă agentul constatator apreciază că sancţiunea amenzii este îndestulătoare, aplică amenda, procedând potrivit dispoziţiilor Legii privind stabilirea şi sancţionarea contravenţiilor.
   În caz contrar, procesul-verbal de constatare se trimite de îndată judecătoriei în a cărei rază teritorială a fost săvârşită contravenţia. Ministrul justiţiei poate dispune ca în municipiul Bucureşti soluţionarea unor asemenea cauze să se facă la anumite judecătorii.
	
	6. Articolul 10 se abrogă.

Autor: Comisia juridică
	Amendament preluat din Plx 294/2010

	9. 
	
	
	Art. II. Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată în Monitorul Oficial al României, Partea I, nr. 387 din 18 august 2000, cu modificările şi completările ulterioare, precum şi cu cele aduse prin prezenta lege, se va  republicată, dându-se textelor o nouă numerotare.

Autor: Comisia juridică

	Amendament preluat din Plx 294/2010


PAGE  
5

_968672787.unknown

